Cyklistforbundet Gladsaxe afdeling

Generalforsamling den 15. marts 2022

1. Valg af ordstyrer og referent

Ordstyrer: Peter Bo Nielsen

Referent: Ole Dam Mortensen

1. Bestyrelsens beretning

Peter Bo Nielsen fremlagde bestyrelsens beretning for perioden siden sidste generalforsamling den 4.9.2021.

Bestyrelsen har arbejdet med:

* Møder med VP. D. 14. september holdt vi et møde med VP ang. ombygningen af Ring 3 på mellemstykket omkring Buddingen Rundkørsel. Vi vil sikre en god tilslutning af Vandledningsruten.

Der har ligeledes være to møder mere med VP; d. 18. november og d. 24. februar, hvor diverse sager blev gennemgået. Også samarbejdet med VP blev diskuteret.

* Vi er kommet med i en følgegruppe vedr. udarbejdelsen af en ny trafiksikkerhedsplan. Ole Dam Mortensen deltog i det første møde, hvor han bl. a. gjorde opmærksom på, at politirapporter ikke er tilstrækkeligt til identifikation af cyklistulykker – der skal også inddrages skadestuedata.
* I samarbejde med Agenda 21-gruppen afholdtes et vælgermøde i begyndelsen af november med fokus på mobilitet og bæredygtighed. Alle partier undtagen DF deltog. Der blev overraskede talt positivt om roadpricing.
* Benedicte Leyssac er udtrådt som Cyklistforbundets rep. i Det grønne Råd. I stedet er indtrådt Jens Holm Madsen, der tidligere har siddet i rådet for Alternativet. Der har for nylift været holdt møde, hvor cykel- og kollektiv trafik blev drøftet.
* Sammen med Gladsaxe kommune, har Cyklistforbundets hovedkontor protesteret over en evt. udvidelse af Hillerødmotorvejen mellem MR 3 og R4. Udvidelsesplanen var fra Vejdirektoratets side ikke udarbejdet som et forslag i høring, men som et teknisk notat. Notatet omtaler en mulig cykelstibro over Klausdalsbrovej på den nordlige side af motorvejen.
* Cykling er blevet tilladt mod ensretningen på Gustav Wiedsvej efter mange års ihærdige bestræbelser fra vores side.
* Der afholdes Store Cykeldag d. 12. juni 2022, hvor kommunen vil lukke Søborg Hg. for gennemgående trafik.
* Ang. Søborg Hg. er der nedsat en følgegruppe til ombygningsprojektet. Vi vil gerne have brede cykeklstier, som egner sig til de planlagte Supercykelstier. Martin Plantener Jensen er vores repræsentant i følgegruppen.
* Inger Plum fra bestyrelsen har lavet en grundig indsigelse vedr. krav til cyjkelparkering, bl. a. ved beboelsesejendomme. Hun har også lavet en indsigelse til den kommende kommuneplan.
* Vi har kommenteret tre kommende cykelstier: Møbelstien fra Vandledningsvejen til Gladsaxevej, Tobaksvejen samt Grønnemose Alle. Hvad angår de to sidstnævte, er vi utilfredse med bredderne, der afviger minimumsbredderne i Mobilitetsplanen fra 2014.

Anlægsarbejdet er gået i gang på Grønnemose Alles østlige ende.

Beretningen blev godkendt.

1. Kassererens beretning

Ole Dam Mortensen fremlagde det reviderede regnskab for 2021. På grund af 40 års jubilæet den 4. september og valgmødet den 25. oktober har omsætningen i 2021 været noget større end normalt. De samlede udgifter på 3.500 kr. er primært dækket af hovedforbundet. Mødeomkostninger på 125 kr. er dog betalt af afdelingens kasse.

Regnskabet blev godkendt.

1. Indkomne forslag

Bestyrelsen havde fremlagt forslag til nye vedtægter for Gladsaxeafdelingen. Disse bygger på DCF’s standardvedtægter for lokalafdelinger og gør det bl.a. muligt at holde elektronisk generalforsamling i force majeure situationer. Vedtægtsændringen blev godkendt.

1. Valg af bestyrelse og suppleanter

Følgende blev valgt til bestyrelsen: Peter Bo Nielsen, Inger Plum, Martin Plantener Jensen, Jens Holm Madsen og Ole Dam Mortensen. Bestyrelsen konstituerer sig efterfølgende med formand, kasserer og sekretær samt valgperiode (1 eller 2 år).

Der blev ikke valgt nogen suppleanter.

1. Valg af revisor og suppleant

Knud Lambaa blev genvalgt som revisor.

Karsten R. Møller blev genvalgt som revisorsuppleant.

1. Valg af delegerede til landsmødet

Inger Plum blev valgt som den ene af afdelingens to delegerede til landsmødet.

1. Eventuelt

Nikolaj Andersen orienterede om Genbrugscykler.dk, som er en ny virksomhed i Gladsaxe, der ind til videre holder til i Verdensmålshuset på Fremtidsvej.

Københavns Kommunes miljøzone og dens påvirkning af trafikken i Gladsaxe blev drøftet.

Manglende respekt for afmærkning af højresving for rødt lys blev drøftet.